Αταλάντα ΜΚ

Η Αταλάντα Μπεργκαμάσκα Κάλτσιο (ιταλικά: Atalanta Bergamasca Calcio), περισσότερο γνωστή απλά ως Αταλάντα (ιταλικά: Atalanta), είναι ιταλική ποδοσφαιρική ομάδα από την πόλη Μπέργκαμο της Λομβαρδίας. 

Ιδρύθηκε το 1907 και το όνομά της προέρχεται από την Αταλάντη, πρόσωπο της ελληνικής μυθολογίας. Έδρα της ομάδας είναι το Στάντιο Ατλέτι Ατσούρι ντ' Ιτάλια, χωρητικότητας 26.562 θεατών.http://www.stadiumguide.com/atletiazzurri/  Συμμετέχει στην πρώτη κατηγορία ποδοσφαίρου της Ιταλίας την Σέριε Α.

Η υψηλότερη θέση του συλλόγου επιτεύχθηκε το 2019, όταν τερμάτισε στην τρίτη θέση. Το 1981 ο σύλλογος έπεσε στην Β' Κατηγορία, για να επιστρέψει την επόμενη σεζόν. Υποβιβάστηκε έκτοτε ξανά το 1984, 1987, 1994, 1998, 2003, 2005 και 2010.

Το μοναδικό της εγχώριο τρόπαιο είναι το Κύπελλο Ιταλίας, το οποίο κατέκτησε την περίοδο 1962-63, επικρατώντας στον τελικό της Τορίνο με 3-1, καθώς και έξι τίτλοι πρωταθλήματος στην Σέριε Β και ένας στην Σέριε Γ. Την σεζόν 2023-24 κατέκτησε το Γιουρόπα Λιγκ, νικώντας στον τελικό την Μπάγερ Λεβερκούζεν με 3-0, ενώ η μεγαλύτερη ευρωπαϊκή πορεία της ομάδας μέχρι τότε ήταν το 1987-88 στο Κύπελλο Κυπελλούχων, όπου συμμετείχε ως φιναλίστ του Κυπέλλου Ιταλίας, μια και η νικήτρια ομάδα της Νάπολι είχε κατακτήσει και το πρωτάθλημα και ως νταμπλούχος συμμετείχε στο Κύπελλο Πρωταθλητριών. Στο Κύπελλο Κυπελλούχων έφτασε ως τα ημιτελικά, όπου αποκλείστηκε από την μετέπειτα τροπαιούχο βελγική Μαλίν.

Τίτλοι

ΟΥΕΦΑ Γιουρόπα Λιγκ
 Κυπελλούχος 2023-24

Κύπελλο Ιταλίας
 Κυπελλούχος 1962-63
Φιναλίστ 1986-87, 1995-96, 2018-19, 2020-21, 2023-24

Σέριε Β
 Πρωταθλήτρια 1939–40, 1958–59, 1983–84, 2005–06, 2010–11
Σέριε Γ1
 Πρωταθλήτρια Βορείου Ομίλου 1981–82

Υποσημειώσεις

Εξωτερικοί σύνδεσμοι

  Official Atalanta BC Website


Κατηγορία:Ιδρύσεις ποδοσφαιρικών ομάδων το 1907